smcproject/ml-wiki-sentences huggingface dataset:
കമലിന്റെ സംവിധാന സഹായിയായി ചലച്ചിത്ര രംഗത്ത് എത്തിയ ഇദ്ദേഹം സംവിധാനം ചെയ്ത ആദ്യ ചലച്ചിത്രം 2012ൽ
പുറത്തിറങ്ങിയ ഓർഡിനറിയാണ് .
കുഞ്ചാക്കോ ബോബൻ , ബിജു മേനോൻ തുടങ്ങിയവർ അഭിനയിച്ച ഈ ചിത്രം ബോക്സ് ഓഫീസിൽ വൻ വിജയമായിരുന്നു.
കമൽ സംവിധാനം ചെയ്ത മഞ്ഞു പോലൊരു പെൺകുട്ടി , കറുത്ത പക്ഷികൾ , ഗോൾ തുടങ്ങിയ ചിത്രങ്ങളിൽ സംവിധാന സഹായിയായി ആണ് സുഗീത് കരിയർ ആരംഭിച്ചത്.
2012ൽ കുഞ്ചാക്കോ ബോബൻ , ബിജു മേനോൻ , ആൻ അഗസ്റ്റിൻ , ആസിഫ് അലി തുടങ്ങിയവരെ കേന്ദ്ര കഥാപാത്രങ്ങളാക്കി ഓർഡിനറി എന്ന ചിത്രം സ്വതന്ത്രമായ് സംവിധാനം ചെയ്തു.
ഈ ചിത്രം വാണിജ്യപരമായും, കലാപരമായും വിജയിച്ചു.
2013ൽ ത്രീ ഡോട്ട്സ് എന്ന ചിത്രം സംവിധാനം ചെയ്യുകയും, നിർമ്മിക്കുകയും ചെയ്തു.
2014-ൽ പുറത്തിറങ്ങിയ സുഗീതിന്റെ ഒന്നും മിണ്ടാതെ എന്ന ചിത്രം ബോക്സ് ഓഫീസിൽ വലിയ ചലനം സൃഷ്ടിക്കാൻ കഴിഞ്ഞില്ല.
പിന്നീട് മധുര നാരങ്ങ, ശിക്കാരി ശംഭു, കിനാവള്ളി, മൈ സാന്റാ തുടങ്ങിയ ചിത്രങ്ങൾ സംവിധാനം ചെയ്തു.
സംവിധാനം ചെയ്ത ചലച്ചിത്രങ്ങൾ 2012 - ഓർഡിനറി 2013 - ത്രീ ഡോട്ട്സ് 2014 - ഒന്നും മിണ്ടാതെ 2015 - മധുര നാരങ്ങ 2018 - ശിക്കാരി ശംഭു കിനാവള്ളി 2019- മൈ സാന്റാ സംവിധാന സഹായിയായി പ്രവർത്തിച്ച ചലച്ചിത്രങ്ങൾ മഞ്ഞുപോലൊരു പെൺകുട്ടി (2004) കറുത്ത പക്ഷികൾ (2006) ഗോൾ (2007) മിന്നാമിന്നിക്കൂട്ടം (2008) അവലംബം https://malayalam.filmibeat.com/celebs/sugeeth/biography.html https://malayalam.filmibeat.com/celebs/sugeeth.html
സുഗന്ധലേപനങ്ങൾ Vintage atomizer perfume bottle
മനുഷ്യശരീരത്തിനോ വസ്ത്രങ്ങൾക്കോ ചുറ്റുപാടുകൾക്കോ സുഗന്ധം വരുത്തുവാൻ ഉപയോഗിക്കുന്ന തൈലം പോലുള്ള വസ്തുക്കളാണ് സുഗന്ധലേപനങ്ങൾ .
പൂക്കളുടെയും മറ്റും സത്ത് വേർതിരിച്ചെടുത്തു  സുഗന്ധലേപനങ്ങൾ ഉണ്ടാക്കാൻ പ്രാചീനകാലം മുതൽക്കേ മനുഷ്യനു അറിയാമായിരുന്നു.
ബി.സി. 1350-ൽ ഈജിപ്തുകാർ ലില്ലിപ്പൂക്കളിൽ നിന്നും സുഗന്ധലേപനങ്ങൾ ഉണ്ടാക്കിയിരുന്നു.
പുരാതന ബാബിലോനിയയിൽ അത്തർ വിശേഷവസ്തുവായിരുന്നു.
പണ്ട് രാജാക്കൻമാർ മാത്രമാണ് ഇത്തരം സുഗന്ധലേപനങ്ങൾ ഉപയോഗിച്ചിരുന്നത്.
സുഗ്ദിദി ഇംഗ്ലീഷ് വിലാസം https://ml.wikipedia.org/wiki/Zugdidi
ജോർജിയയുടെ പടിഞ്ഞാറ് ഭാഗത്ത് സ്ഥിതിചെയ്യുന്ന ചരിത്രപ്രധാനമായ പ്രവിശ്യയായ സമേഗ്രെലോയിലെ ഏറ്റവും വലിയ നഗരവും പ്രവിശ്യയുടെ തലസ്ഥാന നഗരവുമാണ് സുഗ്ദിദി - Zugdidi ( Georgian : ზუგდიდი; Mingrelian : ზუგდიდი or ზუგიდი)
സമേഗ്രെലോയുടെ വടക്കു പടിഞ്ഞാർ ഭാഗത്തായാണ് ഈ നഗരം സ്ഥിതിചെയ്യുന്നത്.
ജോർജിയയുടെ തലസ്ഥാന നഗരമായ റ്റ്ബിലിസിൽ നിന്ന് 318 കിലോമീറ്റർ പടിഞ്ഞാർ ഭാഗത്തായും കരിങ്കടലിന്റെ തീരത്ത് നിന്ന് 30 കിലോ മീറ്ററും അകലേയായാണ് സുഗ്ദിദി നഗരം സ്ഥിതിചെയ്യുന്നത്.
സമുദ്ര നിരപ്പിൽ നിന്നും 100-110 മീറ്റർ ഉയരത്തിലാണ് ഈ നഗരം നിൽക്കുന്നത്.
പതിനേഴാം നൂറ്റാണ്ടിലാണ് സുഗ്ദിദി എന്ന പേര് ആദ്യമായി പ്രത്യക്ഷപ്പെടുന്നത്.
മിൻഗ്രേലിയൻ ഭാഷയിൽ സൂഗ്ദിദി എന്ന പദത്തിന്റ അർത്ഥം 'Big Hill' - 'വലിയ മല' എന്നാണ്.
മിൻഗ്രേലിയൻ ഭാഷയിൽ സുലു ("Zugu - ზუგუ" - hill ) എന്നാൽ മല എന്നും ദിദി ("didi - დიდი" - big) എന്നാൽ വലിയത് എന്നുമാണ് അർത്ഥം
പുരാതന രേഖകളിൽ സുബ്ദിദി - ზუბდიდი എന്നും രേഖപ്പെടുത്തി കാണുന്നുണ്ട്.
മിൻഗ്രേലിയൻ ഭാഷയിൽ ഇതിന്റെ അർത്ഥവും വലിയ മല എന്നു തന്നെയാണ്.
അബ്ഖാസിയയിലേയും ജോർജിയയിലെ സമേഗ്രെലോ പ്രവിശ്യയിലെ സാധാരണ ജനങ്ങളും സുഗ്ദിദി എന്നത് ചുരുക്കി സുഗിദി (ზუგიდი) എന്നും വിളിക്കുന്നുണ്ട്.
നഗരത്തിന്റെ കിഴക്കൻ ഭാഗത്ത് ഒരു മല സ്ഥിതി ചെയ്യുന്നുണ്ട്.
അതിനാലാണ് നഗരത്തിന് ഈ പേര് ലഭിച്ചതെന്നാണ് കരുതപ്പെടുന്നത്.
പുരാതന കാലത്തെ കോട്ടയുടെ ചെറിയ അവശിഷ്ടങ്ങൾ ഇപ്പോഴും ഇവിടെ കാണാൻ സാധിക്കുന്നുണ്ട്.
ചരിത്രം സുഗ്ദിദിയിലെ രാജ്ഞിയുടെ കൊട്ടാരം ബോട്ടാണിക്കൽ ഗാർഡൻ,സുഗ്ദിദി ദാദിയാനി പാലസ് മ്യൂസിയവും കത്തീഡ്രലും അവലംബം
സുഗന്ധോദ്യാനം ഇംഗ്ലീഷ് വിലാസം https://ml.wikipedia.org/wiki/The_Perfumed_Garden
ഷെയ്ക് നഫ്‌സാവി രചിച്ച് 15-ആം നൂറ്റാണ്ടിൽ പുറത്തിറങ്ങിയ അറേബ്യൻ കൃതിയാണ് ദി പെർഫ്യൂംഡ് ഗാർഡൻ .
ഇതിന്റെ മലയാള പരിഭാഷ സുഗന്ധോദ്യാനം എന്ന പേരിൽ അറിയപ്പെടുന്നു.
രതിസാഹിത്യത്തിലെ ക്ലാസിക്കുകളിലൊന്നായി ഇത് വിശേഷിപ്പിക്കപ്പെടുന്നു.
15-ആം നൂറ്റാണ്ടിൽ അറേബ്യയിൽ നിലനിന്നിരുന്ന ലൈംഗികാചാരങ്ങളുടെ വിവരണങ്ങളും കഥകളുമാണ് ഉള്ളടക്കം.
ഒപ്പം രതിസിദ്ധാന്തങ്ങളും രതിമുറകളും ഉൾക്കൊള്ളുന്നു.
എം.ടി.എൻ. നായർ ആണ് കൃതി മലയാളത്തിലേക്ക് പരിഭാഷപ്പെടുത്തിയിരിക്കുന്നത്.
ഇംഗ്ലിഷ്, ഫ്രഞ്ച് തുടങ്ങിയ ഭാഷകളിലും കൃതിയുടെ പരിഭാഷകൾ പുറത്തിറങ്ങിയിട്ടുണ്ട്.
ഷാഹി ഖില താപ്തി നദിയുടെ കരയിൽ സ്ഥിതിചെയ്യുന്ന ഷാഹി ഖില.
ബർഹാൻപൂരിലെ ഷാഹി ഖിലയിലുള്ള രാജകീയ കുളിമുറി അഥവാ ഹമാം.
ഷാഹി ഖില , മദ്ധ്യപ്രദേശിലെ ബർഹാൻപൂർ ജില്ലയിൽ താപ്തി നദിയുടെ കിഴക്കായി സ്ഥിതിചെയ്യുന്ന, രാജപ്രൗഢിയുള്ള ഒരു കൊട്ടാരമായിരുന്നു.
കൊട്ടാരത്തിന്റെ നാശോന്മുഖമായ അവശിഷ്ടങ്ങൾ മാത്രമാണ് ഇക്കാലത്തു നിലനിൽക്കുന്നത്.
എന്നിരുന്നാലും, ഇപ്പോഴും നിലനിൽക്കുന്ന നഷ്ടാവശിഷ്ടങ്ങൾ കൊത്തുപണിയുടേയും ശില്പകലയുടേയും അതുല്യ മാതൃകകളാണ്.
ഷാഹി ഖിലയുടെ ചരിത്രം രേഖപ്പെടുത്തിയിരിക്കുന്നതുപ്രകാരം ഇതു യഥാർത്ഥത്തിൽ ഫറൂഖി ഭരണാധികാരികളാൽ നിർമ്മിക്കപ്പെട്ടതും ബർഹാൻപൂരിലെ ഗവർണറായിരുന്ന കാലത്ത് ഷാജഹാൻ താമസിച്ചിരുന്നതുമായ കൊട്ടാരമായിരുന്നു.
ഇവിടെയുണ്ടായിരുന്ന കോട്ട ഷാജഹാനു വളരെ പ്രിയങ്കരനായിരുന്നതിനാൽ അദ്ദേഹം സിംഹാസനാരൂഢനായ ആദ്യത്തെ മൂന്നുവർഷങ്ങൾ രാജസദസ്സ് കൂടിയിരുന്നത് ഇവിടെയായിരുന്നു.
ഗണ്യമായ സമയം ഈ നഗരത്തിൽ ചിലവഴിച്ച ഷാജഹാൻ ഷാഹി ഖിലയുടെ പുനർനിർമ്മിതിക്കും കൂട്ടിച്ചേർക്കലുകൾക്കും തന്റേയായ സഹായം നൽകുകയും ചെയ്തു.
ദിവാൻ-ഇ-ആം , ദിവാൻ-ഇ-ഖാസ് എന്നിവ ഇക്കാലത്ത് ഖിലയുടെ മട്ടുപ്പാവിൽ നിർമ്മിക്കപ്പെട്ടു.
പഴയകാലത്തിന്റെ കീർത്തി അയവിറക്കിക്കൊണ്ട് ഇപ്പോഴും നിലനിൽക്കുന്ന അതിമനോഹരമായ കൊത്തുപണികളുള്ള കൊട്ടാരത്തിന്റെ ഏതാനും ഭാഗങ്ങളൊഴികെ, ബുർഹാൻപൂരിലെ ഷാഹി ഖിലയുടെ ഭൂരിഭാഗവും  ഇപ്പോൾ നാശോന്മുഖമാണ്.
ഷാഹി ഖിലയ്ക്കു നാട്ടുകരുടെയിടയിൽ അറിയപ്പെടുന്ന പേര്  “ഭൂൽഭുലായ” എന്നാണ്.
(ഇതിനർത്ഥം ദുർഘടമാർഗ്ഗം എന്നാണ്) കാരണം, ഷാഹി ഖിലയുടെ നിർമ്മാണ ശൈലി നിഗൂഢമായതും വളരെ ആശയക്കുഴപ്പമുളവാക്കുന്നതുമാണ്.
കൊട്ടാരത്തിലെ ഒരു പ്രധാന ആകർഷണം ഹാമാം അഥവാ രാജകീയ കുളിമുറിയാണ്.
ഷാജഹാൻറെ പ്രിയതമയായിരുന്ന ബേഗം മുംതാസ് മഹലിനു വേണ്ടി പ്രത്യേകം നിർമ്മിക്കപ്പെട്ടതാണ് ഇത്.
ഖുസ്, കുങ്കുമം , റോസാദലങ്ങൾ എന്നിവയുടെ സൌരഭ്യുള്ള ജലത്തിൽ ഒരു ആഡംബരപരമായ കുളി ആസ്വദിക്കുവാൻ അതിനാൽ മുംതാസിനു സാധിച്ചു.
മുഗൾ കാലഘട്ടത്തിലാണ് ഹമാം ഖാന നിർമ്മിക്കപ്പെട്ടത്.
അക്ബറിന്റെയും ജഹാംഗീറിന്റെയും വിഖ്യാതനായ മന്ത്രിയായിരുന്ന ഖാൻ ഖാന മിർസ അബ്ദുൾ റഹീം ഖാനയുടെ ഒരു ലിഖിതം ഈ കുളിമുറിയിൽ ആലേഖനം ചെയ്തിട്ടുണ്ട്.
താഴികക്കുടങ്ങളോടുകൂടിയ മേൽക്കൂരയാണുള്ളത്.
പെയിന്റിംഗുകളാൽ അതിമനോഹരമായി കുളിമുറി അലങ്കരിച്ചിരിക്കുന്നു.
ഇക്കാലത്തുപോലും ഈ സങ്കീർണ്ണമായ ചിത്രങ്ങൾ കുളിമുറിയുടെ സീലിങിൽ നിലനിൽക്കുന്നു.
താജ്മഹലിന്റെ നിർമ്മാണത്തിനു പ്രചോദനമായി കരുതപ്പെടുന്ന ഒരു സ്മാരകത്തിന്റെ ചിത്രീകരണവും ഇത്തരം പെയിന്റിംഗുകളിലൊന്നിൽ ഉൾപ്പെടുന്നു.
അതിശയകരമായ മറ്റൊരു വസ്തുത, യഥാർത്ഥത്തിൽ താജ്മഹൽ ബർഹാൻപൂരിലാണു നിർമ്മിക്കുവാനുദ്ദേശിച്ചിരുന്നതെന്നതാണ്.
ഇതിനുവേണ്ടി നിശ്ചയിച്ചിരുന്ന സ്ഥലം ഇപ്പോഴും താപ്തി നദിക്കരയിൽ ഒഴിഞ്ഞുകിടക്കുന്നു.
മുംതാസ് മഹൽ തന്റെ പതിനാലാമാത്തെ കുട്ടിക്കു ജന്മം നൽകവേ ബർഹാന്പൂരിൽവച്ചാണ് മരണമടഞ്ഞത്.
ആദ്യം ഇവിടെ അടക്കം ചെയ്യപ്പെട്ട അവരുടെ മൃതശരീരം ആറുമാസത്തിനുശേഷം നീക്കം ചെയ്യപ്പെട്ടു.
അഹുഖാന എന്നറിയപ്പെടുന്ന യഥാർത്ഥ കുഴിമാടം ഇപ്പോൾ ജീർണ്ണാവസ്ഥയിലാണ്.
ചിത്രശാല പ്രധാന കവാടം ഹമാമിലെ കൊത്തുപണിയുള്ള പെയിൻറിംഗ്.
ഷാഹി ഖിലയിലെ ജലധാരകൾ ദിവാൻ-ഇ-ഖാസ് ഷാഹി ഖിലയിലെ പള്ളി.
അവലംബം ↑ http://www.travelindia-guide.com/tour...
/burhanpur-monuments.aspx%5Bപ്രവർത്തിക്കാത്ത+കണ്ണി%5D ↑ ↑
ഷാഹി ബാജ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ബുൾബുൾ തരംഗിന്റെ ഒട്ടേറെ കട്ടകൾ കൂട്ടിച്ചേർത്ത് വൈദ്യുതീകരിച്ച രൂപമാണ് ഷാഹി ബാജ (രാജകീയ സംഗീത ഉപകരണം).
സ്വർമണ്ഡൽ ആയി ഉപയോഗിക്കാവുന്ന 12 തന്ത്രികൾ അധികമായി കൂട്ടിച്ചേർത്തതും  ബുൾബുൾ തരംഗുമായുള്ള വ്യത്യാസമാണ്.
ഈ ഉപകരണം സെമിക്ലാസിക്കൽ, ജനപ്രിയ ഇന്ത്യൻ സംഗീതം, ടെക്നോ സംഗീതം, സൈക്കഡലിക് റോക്ക് എന്നിങ്ങനെ ഒട്ടുമിക്ക സംഗീത ശൈലികളോടൊപ്പവും ഉപയോഗിക്കുന്നു.
37ഇഞ്ച്(94സെമീ) നീളവും വോള്യം, ടോൺ നിയന്ത്രണ സൗകര്യം, ഡബിൾ പിക്ക് അപ്പ്, സ്വരം നിയന്ത്രിക്കാൻ സഹായിക്കുന്ന 30 കട്ടകൾ എന്നിവ ഉറപ്പുള്ള മരത്തിന്റെ കഷണത്തിൽ പിടിപ്പിച്ചിരിക്കുന്നു.
8 പ്രധാന തന്ത്രികളും 2 മാറ്റൊലിക്കൊള്ളുന്ന തന്ത്രികളും 12 തന്ത്രികളുള്ള വൈദ്യുത സ്വർമണ്ഡലും ചേർന്നതാണ് ഈ ഉപകരണം.
ലോഹത്തിന്റെ തന്ത്രികൾ തട്ടുകയോ വലിക്കുകയോ ചെയ്യുന്നതിനോടൊപ്പം കട്ടകൾ അമർത്തി സ്വരം മാറ്റുന്നു.
സമകാലിക ഉപയോഗം
ഇൻഡീ ഫ്യൂഷൻ മ്യൂസിക്കിൽ ട്വിഗ്സ്, ബെക്ക്, റപ്പൂൺ , റോബിൻ സ്റ്റോറി എന്നിവ ഉൾപ്പെടെ 40 പ്രധാന ബാൻഡുകൾ ഉപയോഗിക്കുന്നുണ്ട്.
ക്രിസ് കോർസാനോയോടൊപ്പം  Vibracathedral Orchestra യിലെ മൈക്കിൾ ഫ്ലവർ ഇത് 2006 മുതൽ വായിക്കാറുണ്ട് External links A Jewish song about Sukkot
ഷാഹിദ് കപൂർ ഇംഗ്ലീഷ് വിലാസം https://ml.wikipedia.org/wiki/Shahid_Kapoor
ഇന്ത്യൻ ചലച്ചിത്രനടനും മോഡലുമാണ് ഷാഹിദ് കപൂർ ( ഹിന്ദി : शाहिद कपूर ; ജനനം ഫെബ്രുവരി 25 1981 . മ്യൂസിക് വീഡിയോകളിലൂടെയും, പരസ്യചിത്രങ്ങളിലൂടെയുമാണ് ഷാഹിദ് തന്റെ കലാജീവിതം ആരംഭിക്കുന്നത്. പ്രശസ്ത സംവിധായകൻ സുഭാഷ് ഗായുടെ ഹിറ്റ് ചിത്രമായ താലിൽ (1999) ഒരു സംഘനർത്തകനായാണ് ഷാഹിദ് ആദ്യമായി ഹിന്ദിചിത്രത്തിൽ മുഖം കാണിക്കുന്നത്.
പിന്നീട് നാലുവർഷത്തിനു ശേഷമാണ് ഷാഹിദ് സിനിമയിൽ അഭിനയിക്കുന്നത്.
ഇഷ്ക് വിഷ്ക് എന്ന ചിത്രമായിരുന്നു അത്.
ഈ ചിത്രത്തിലെ നായകവേഷം ഷാഹിദിന് മികച്ച പുതുമുഖ നടനുള്ള ഫിലിംഫെയർ അവാർഡ് നേടിക്കൊടുത്തു.
തുടർന്നും ധാരാളം സിനിമകളിൽ അഭിനയിച്ച ഷാഹിദിന്റെ ഹിറ്റ് ചിത്രങ്ങളിൽ ചിലതാണ് ഫിഡ, ശികർ, വിവാഹ്, ജബ് വി മെറ്റ് തുടങ്ങിയവ.
ഈ വിജയ ചിത്രങ്ങൾ ഷാഹിദിന് ഹിന്ദി ചലച്ചിത്ര മേഖലയിൽ തന്റേതായ വ്യക്തിത്വം രൂപപ്പെടുത്തുന്നതിന് സഹായകമായി.
ജീവിതരേഖ സ്വകാര്യ ജീവിതം
പ്രശസ്ത ചലച്ചിത്രനടൻ പങ്കജ് കപൂറിന്റെയും നടിയും നർത്തകിയുമായ നീലിമ അസീമിന്റെയും മകനാണ് ഷാഹിദ് കപൂർ.
സസ്യാഹാരിയായ അദ്ദേഹത്തിന് ഒരു സഹോദരിയും ഒരു സഹോദരനും കൂടിയുണ്ട്.
ഒരു മാർക്സിസ്റ്റ് പ്രത്രപ്രവർത്തകനും, എഴുത്തുകാരനും കൂടിയായ അൻവർ അസീമാണ് ഷാഹിദിന്റെ മുത്തച്ഛൻ .
പ്രശസ്ത നടി കരീന കപൂർ മൂന്ന് വർഷക്കാലം ഷാഹിദിന്റെ കാമുകിയായിരുന്നു, പിന്നീട് ഇരുവരും വേർ പിരിഞ്ഞു.
ഒരു മോഡലായി പരസ്യചിത്രങ്ങളിൽ അഭിനയിച്ചുകൊണ്ടാണ് ഷാഹിദ് അഭിനയം തുടങ്ങിയതെങ്കിലും, തുടക്കത്തിൽ തന്നെ പ്രശസ്ത നടനായ ഷാരൂഖ് ഖാന്റെ കൂടെയും പരസ്യചിത്രങ്ങളിൽ അഭിനയിക്കാൻ ഷാഹിദിന് കഴിഞ്ഞു.
പെപ്സിയുടെ ആദ്യകാല പരസ്യങ്ങൾ ഇതിനുദാഹരണമാണ്.
തുടർന്ന് ഷാഹിദ് ഷായ്മക് ദാവാർ ഇൻസ്റ്റിട്യൂട്ട് ഓഫ് ദി പെർഫോമിംഗ് ആർട്ട് എന്ന സ്ഥാപനത്തിൽ ചേർന്ന് നൃത്തം പഠിക്കുകയുണ്ടായി.
പിന്നീടാണ് സുഭാഷ് ഗായിയെ പരിചയപ്പെടുന്നതും താൽ എന്ന ചിത്രത്തില് ഐശ്വര്യ റായിയുടെ കൂടെ ഒരു ഗാനത്തിൽ നൃത്തം ചെയ്യുകയും ചെയ്യുന്നത്.
2003 ലാണ് ഷാഹിദിന്റെ ആദ്യ നായകചിത്രം പുറത്തിറങ്ങുന്നത്.
സം‌വിധായകൻ കെൻ ഘോഷ് കഥയെഴുതി സം‌വിധാനം ചെയ്ത ഒരു പ്രണയകഥ പറയുന്ന ഇഷ്ക് വിഷ്ക് എന്ന ചിത്രമായിരുന്നു ഇത് .
ഈ ചിത്രത്തിൽ ഷാഹിദിന്റെ നായികയായി അഭിനയിച്ചത് രണ്ടു പേരായിരുന്നു, അമൃത റാവുവും , ഷെനാസ്സ് ട്രെസ്സറിവാലയുമായിരുന്നു ഈ രണ്ടുപേർ.
അഭിനയിച്ച സിനിമകൾ 1999 – താൽ 2003 – ഇഷ്ക് വിഷ്ക് 2004 - ഫിഡ 2004 – ദിൽ മാംഗെ മോർ 2005 – ദീവാന ഹുയെ പാഗൽ 2005 – വാ!
ലൈഫ് ഹോ തോ ഐസി 2005 – ശികാർ 2006 – 36 ചൈന ടൗൺ 2006 – ചുപ് ചുപ് കെ 2006 – വിവാഹ് 2007 – ഫൂൾ ആൻഡ് ഫൈനൽ 2007 – ജബ് വി മെറ്റ് 2008 – കിസ്മത് കണക്ഷൻ 2009 - കമീനേ 2009 - ദിൽ ബോലെ ഹഡിപ്പ 2010 - ചാൻസ് പേ ഡാൻസ് 2010 - പാത്ശാല 2010 - ബദ്മാശ് കമ്പനി 2010 - മിലേങ്ഗെ​ മിലേങ്ഗെ 2011 - മൗസം
Kabir Singh അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഷാഹിദ് കപൂർ
ഷാഹിദ് അസ്മി ഇംഗ്ലീഷ് വിലാസം https://ml.wikipedia.org/wiki/Shahid_Azmi
പ്രമുഖ അഭിഭാഷകനും മനുഷ്യാവകാശ പ്രവർത്തകനുമായിരുന്നു ഷാഹിദ് അസ്മി .
ഭീകരവാദ കേസുകളിൽപ്പെട്ട നിരപരാധികൾക്കായായിരുന്നു ഷാഹിദ് അസ്മി പ്രധാനമായും കോടതിയിൽ വാദിച്ചിരുന്നത്.
മുംബൈ 26/11 ഭീകരാക്രമണക്കേസിൽ തടവിലായിരുന്ന ഫഹീം അൻസാരിക്കുവേണ്ടി ഷാഹിദ് അസ്മി വാദിച്ചത് ദേശീയ ശ്രദ്ധയാകർഷിച്ചിരുന്നു.
പിന്നീട് തെളിവുകളുടെ അഭാവത്താൽ കോടതി അൻസാരിയെ വെറുതെ വിട്ടു.
14ആം വയസ്സിൽ അസ്മി 1992ലെ മുംബൈ കലാപങ്ങളുടെ പേരിൽ പോലീസ് പിടിയിലായി.
പിന്നീട് പാക്കധീന കാശ്മീരിൽ തീവ്രവാദി പരീശീലന ക്യാമ്പിൽ അസ്മി എത്തിച്ചേർന്നു.
എന്നാൽ അവിടുന്ന് അസ്മി തിരിച്ചെത്തിയത് തീവ്രവാദ വിരുദ്ധനായിട്ടായിരുന്നു.
പിന്നീട് ടാഡ നിയമം വഴി അസ്മി അറസ്റ്റിലായി.
രാജ്യദ്രോഹക്കുറ്റത്തിന് തിഹാർ ജയിലിൽ 7 വർഷം കഴിഞ്ഞു.
പിന്നീട് അസ്മി ഈ കേസിൽ മോചിതനായി.
ജയിലിൽ വെച്ച് പഠനം ആരംഭിച്ച അസ്മി പിന്നീട് 2003ൽ ക്രിമിനൽ അഭിഭാഷകനായി മാറി.
തീവ്രവാദ കുറ്റം ആരോപിക്കപ്പെട്ടവർക്കു വേണ്ടി ഷാഹിദ് അസ്മി വാദിച്ചു.
2002ലെ പോട്ട നിയമം പിന്നീട് റദ്ദാക്കി.
32ആം വയസ്സിൽ, 2010 ഫെബ്രുവരി 11ന് മുബൈ കുർളയിലെ സ്വന്തം ഓഫീസിൽ വെച്ച് 3 അക്രമികൾ അസ്മിയെ കൊലപ്പെടുത്തി.
മുംബൈയിലെ ഗോവന്ദിയിൽ നിന്നുള്ള സമാജ്‌വാദി പാർട്ടി എംഎൽഎയായ അബു അസിം അസ്മിയുടെ അനന്തരവൻ കൂടിയാണ് ഷാഹിദ് അസ്മി.
2013ൽ പുറത്തിറങ്ങിയ ഷാഹിദ് എന്ന ഹിന്ദി ചലച്ചിത്രം ഷാഹിദ് അസ്മിയുടെ ജീവചരിത്രമാണ്.
ഹൻസൽ മെഹ്ത സംവിധാനം ചെയ്ത് അനുരാഗ് കശ്യപ് നിർമ്മിച്ച് 2013 ഒക്റ്റോബറിൽ പുറത്തിറങ്ങിയ ഷാഹിദ് എന്ന ചലച്ചിത്രം ഷാഹിദ് അസ്മിയുടെ ജീവിതത്തെ അടിസ്ഥാനമാക്കി എടുത്തതായിരുന്നു.
രാജ് കുമാർ റാവുവാണ് ഈ ചിത്രത്തിൽ ഷാഹിദ് അസ്മിയായി വേഷമിട്ടത്.
2012 ടൊറന്റോ ഇന്റർനാഷണൽ ഫിലിം ഫെസ്റ്റിവലിലാണ് ഈ ചിത്രം ആദ്യമായി പ്രദർശിപ്പിച്ചത്.
പിന്നീട് 2013 ഒക്റ്റോബർ 18ന് ഈ ചിത്രം ഇന്ത്യയിൽ പൊതു പ്രദർശനത്തിനെത്തി.
ഈ ചിത്രത്തിൽ അസ്മിയുടെ മുഖത്ത് എതിരാളികൾ കരിതേക്കുന്ന ഒരു രംഗമുണ്ട്.
എന്നാൽ ഈ രംഗം സംവിധായകൻ തന്റെ സ്വന്തം ജീവിതത്തിൽ നിന്നാണ് ചലച്ചിത്രത്തിലേക്ക് ചേർത്തത്.
അതുപോലെ ചിത്രം നാടകീയമാക്കി മാറ്റാൻ അസ്മിയുടെ കേസുകൾ എല്ലാം ചേർത്ത് ഒരൊറ്റ കേസാക്കിയാണ് ചിത്രത്തിൽ ഉൾപ്പെടുത്തിയിരിക്കുന്നത്.
ഷാഹിദ് ഇംഗ്ലീഷ് വിലാസം https://ml.wikipedia.org/wiki/Shahid
സാക്ഷി അല്ലെങ്കിൽ രക്തസാക്ഷി എന്നർത്ഥമുള്ള അറബി വാക്കാണ് ഷഹീദ് അല്ലെങ്കിൽ ഷഹീദ് ( അറബി : شهيد, ‬ ഷഹീദ് , ബഹുവചനം: شُهَدَاء ഷുഹദാ ).
ഇസ്ലാം മതത്തിൽ മതത്തിനു വേണ്ടിയോ, വിശ്വാസം സംരക്ഷിക്കുന്നതിനു വേണ്ടിയോ സ്വജീവൻ ബലിയർപ്പിച്ച വ്യക്തിയെ ഷഹീദ് എന്ന് വിശേഷിപ്പിക്കുന്നു.
സുമയ്യ ബിൻത് ഖയ്യാത് എന്ന സ്വഹാബി വനിതയാണ് ഇസ്ലാം മതം സ്വീകരിച്ചതിന്റെ പേരിൽ ആദ്യമായി രക്തസാക്ഷിത്വം നേടുന്നത്.
പ്രവാചകന്റെ ആദ്യകാല അനുജരന്മാരിൽ പ്രധാനികളായിരുന്ന യാസിർ(റ) ഭാര്യയും, അമ്മാറി(റ)ന്റെ മാതാവുമായിരുന്നു അവർ.
പ്രവാചകന്റെയും, ഇസ്ലാം മതത്തിന്റെയും ഏറ്റവും പ്രധാന ശത്രു എന്നറിയപ്പെട്ട അബൂജഹലിന്നാലും, കിങ്കാരന്മാരാലുമാണ് മഹതി സുമയ്യ പീഡിപ്പിക്കപ്പെട്ടത്.
ഗുഹ്യാവയതിൽ കുന്തം കയറ്റിയാണ് അവർ സുമയ്യയെ കൊന്നു കളഞ്ഞത്.
കൊലക്ക് മുൻപ് തന്നെ നിരവധി പീഡനങ്ങൾക്ക് യാസിറും, സുമയ്യയും വിധേയരാക്കപ്പെട്ടിരുന്നു.
ചുട്ടുപഴുത്ത മരുഭൂമിയിൽ ഉച്ച സമയത്ത് കിടത്തി, ഇരുമ്പ് ദണ്ഡ് കൊണ്ട് അടിക്കുക,ഇറുകിയ ലോഹ കവചങ്ങൾ ധരിപ്പിക്കുക എന്നതുടക്കമുള്ള ശിക്ഷകൾ അബൂജഹലും കൂട്ടരും അവർക്ക് മേൽ പ്രയോഗിച്ചു.
ഇസ്ലാം മതമുപേക്ഷിക്കാൻ എല്ലാ പ്രയോഗങ്ങളും നടത്തിയെങ്കിലും അല്ലാഹ് ഏകനാകുന്നു എന്ന മന്ത്രം മരണം വരെ അവർ ഉരുവിട്ട് കൊണ്ടിരുന്നു.
വിവിധ തരം ഷഹീദുകൾ
ഹദീസുകൾ പ്രകാരം ഏറ്റവും കുറഞ്ഞത് അഞ്ച് തരം ഷഹീദുകളുണ്ടാകാം.
ഉദര അസുഖങ്ങൾ മൂലം മരിച്ചവർ, പ്ലേഗ് ബാധിതരായി മരിച്ചവർ, മുങ്ങിയോ കെട്ടിടത്തിനു മുകളിൽ നിന്ന് വീണോ മരിച്ചവർ, സ്വന്തം വസ്തുവകൾ സംരക്ഷിക്കാൻ ശ്രമിച്ചതിൻ പേരിൽ കൊല്ലപ്പെട്ടവർ എന്നിവരെല്ലാം ഷഹീദുകളാണെന്ന് കാണാം.
ഷാഹിദ് പർവേശ് ഷാഹിദ് പർവേശ് ഒരു കച്ചേരിയ്ക്കിടയിൽ.
ഇറ്റാവ ഖരാനയിലെ ഏഴാംതലമുറയിൽപ്പെടുന്ന പ്രമുഖ സിത്താർ വാദകനാണ് ഉസ്താദ് ഷാഹിദ് പർവേശ് ഖാൻ .
പിതാവായ അസീസ് ഖാനിൽ നിന്നാണ് അദ്ദേഹം സംഗീതത്തിന്റെ ആദ്യപാഠങ്ങൾ സ്വായത്തമാക്കിയത്.
പ്രാഥമികമായി തബലയും വായ്പ്പാട്ടും ഹൃദിസ്ഥമാക്കിയ ഷഹീദ് ഖാൻ പിന്നീടാണ് സിത്താർ വായനയിലേയ്ക്കു തിരിഞ്ഞത്.
ബഹുമതികൾ സംഗീത നാടക അക്കാദമി അവാർഡ്.
പദ്മശ്രീi സുർ സൃംഗാർ കുമാർ ഗന്ധർവ്വ സമ്മാൻ എം.എൽ.കോസർ അവാർഡ്.
അവലംബം പുറംകണ്ണി The official website of Ustad Shahid Parvez Khan
ഷാഹിന ഇ.
കെ. Shahina EK Shahina EK
2015 ലെ ഇടശ്ശേരി പുരസ്കാരം നേടിയ ഷാഹിന ഇ.
മലയാള സാഹിത്യത്തിലെ ശ്രദ്ധേയരായ ചെറുകഥാകൃത്തുക്കളിൽ ഒരാളാണ്.
പുതുമഴ ചൂരുള്ള ചുംബനങ്ങൾ എന്ന കൃതിക്കാണ് പുരസ്കാരം ലഭിച്ചത്.
കേരള ത്തിലെ മലപ്പുറം ജില്ല യിലെ പെരിന്തൽമണ്ണ സ്വദേശിയാണ്.
ഹയർ സെക്കന്ററി  അദ്ധ്യാപികയാണ് .
പുരസ്കാരങ്ങൾ 2015 ലെ ഇടശ്ശേരി പുരസ്കാരം മുതുകുളം പാർവ്വതിയമ്മ പുരസ്ക്കാരം , ഗൃഹലക്ഷ്മി കഥാ പുരസ്ക്കാരം അവനീബാല കഥാ പുരസ്ക്കാരം കടത്തനാട്ട് മാധവിയമ്മ കവിതാ പുരസ്ക്കാരം ടി.വി. കൊച്ചുബാവ കഥാപുരസ്കാരം അങ്കണം അവാർഡ് അറ്റ്ലസ് - കൈരളി കഥാ പുരസ്ക്കാരം കമല സുരയ്യ കഥാ പുരസ്ക്കാരം (പ്രത്യേക പരാമർശം ) രചനകൾ ഫാന്റം ബാത്ത് (കഥാസമാഹാരം) അനന്തപത്മനാഭന്റെ മരക്കുതിരകൾ (കഥാസമാഹാരം) പുതുമഴ ചൂരുള്ള ചുംബനങ്ങൾ(കഥാസമാഹാരം) പ്രണയത്തിന്റെ തീക്കാടിനുമപ്പുറം(കുറിപ്പുകൾ) നീലത്തീവണ്ടി (കഥാസമാഹാരം) ഉണ്ണി എക്സ്പ്രസ്സ് ഡെൽഹീന്ന് മുത്തശ്ശി വീട്ടിലേക്ക് (കുട്ടികൾക്കുള്ള നോവൽ ) പ്രവാചകൻ(വിവർത്തനം) ഒറ്റ ഞൊടിക്കവിതകൾ(കവിതകൾ)
ഷാഹു ഒന്നാമൻ
ഛത്രപതി ഷാഹു മഹാരാജ് (ജീവതകാലം: 1682-1749 CE) അദ്ദേഹത്തിന്റെ മുത്തച്ഛനായ ഛത്രപതി ശിവാജി സൃഷ്ടിച്ച മറാഠ സാമ്രാജ്യത്തിലെ അഞ്ചാമത്തെ ഛത്രപതിയായിരുന്നു.
ശിവാജിയുടെ മൂത്ത പുത്രനും അദ്ദേഹത്തിൻറെ പിൻഗാമിയുമായിരുന്ന സാംബാജിയുടെ പുത്രനായിരുന്നു അദ്ദേഹം.
1689 ൽ കുട്ടിയായിരുന്ന ഷാഹുവിനെ ഒരു മുഗൾ സർദാറായിരുന്ന സുൽഫിക്കർ ഖാൻ നുസ്രത് ജങ് മാതാവിനോടൊപ്പം തടവുകാരാക്കിയിരുന്നു.
1707-ൽ ഔറംഗസേബിന്റെ മരണത്തിനു ശേഷം, സൗഹൃദത്തിലുള്ള ഒരു മറാത്ത നേതാവ് തങ്ങളുടെ സഖ്യകക്ഷിയാകുമെന്നു ചിന്തിച്ച പ്രമുഖ മുഗൾ രാജസഭാംഗങ്ങൾ അമ്പതുപേരുടെ സൈന്യ ശക്തിയോടെ ഷാഹുവിനെ മോചിപ്പിച്ചു.
1708 ൽ മറാത്ത സിംഹാസനം നേടിയെടുക്കുവാനുള്ള ശ്രമത്തിൽ തന്റെ അമ്മായിയായിരുന്ന താരാബായിയുമായി ഒരു ചെറിയ യുദ്ധത്തിൽ അദ്ദേഹം ഏർപ്പെട്ടിരുന്നു.
അവലംബം ↑ Mehta 2005 , പുറം.
sfn error: no target: CITEREFMehta2005 ( help ) ↑ Mehta 2005 , പുറം.
sfn error: no target: CITEREFMehta2005 ( help ) ↑ ↑ 1 2 Mehta 2005 , പുറം.
sfn error: no target: CITEREFMehta2005 ( help ) ↑ https://archive.org/stream/rukaatialamgirio00aurarich#page/152/mode/2up ↑ https://archive.org/stream/rukaatialamgirio00aurarich#page/152/mode/2up%7C Rukaat-i-Alamgiri page 153 ↑ ↑ ↑ ↑
ഷാഹിദ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Shahid_(film)
2010-ൽ മുംബൈയിൽ വെടിയേറ്റ് കൊല്ലപ്പെട്ട മനുഷ്യാവകാശപ്രവർത്തകനും യുവ അഭിഭാഷകനുമായിരുന്ന ഷാഹിദ് ആസ്മിയുടെ ജീവിതത്തെ ആധാരമാക്കി ഹൻസൽ മേത്ത സംവിധാനവും അനുരാഗ് കശ്യപ് നിർമ്മാണവും നിർവ്വഹിച്ച സിനിമയാണ് ഷാഹിദ് .
ടൊറന്റോ ഇന്റർനാഷണൽ ഫിലിം ഫെസ്റ്റ്, സിറ്റി ടു സിറ്റി പ്രോഗ്രാം-2012 എന്നിവയിൽ ഇതിന്റെ പ്രദർശനം നടത്തിയിട്ടുണ്ട് .
യു.ടി.വി. മോഷൻ പിക്ചേസ് വിതരണം നടത്തുന്ന ഈ സിനിമ 2013 ഒക്ടോബർ 18 മുതൽ തിയേറ്ററുകളിൽ പ്രദർശനം തുടങ്ങി .
2013ലെ മികച്ച നടനും മികച്ച സംവിധായകനുള്ള ദേശീയപുരസ്കാരങ്ങൾ ഈ ചിത്രത്തിന് ലഭിച്ചു നിർമ്മാണം
നിർമ്മാണം :  അനുരാഗ് കശ്യപ് 
സംവിധാനം : ഹൻസൽ മേത്ത 
9 മാസം കൊണ്ട് തീർത്ത ലോ ബജറ്റ് ചിത്രമാണിത് അഭിനേതാക്കൾ അഭിനേതാവ് കഥാപാത്രം രാജ് കുമാർ റാവു ഷാഹിദ് ആസ്മി മുഹമ്മദ്‌ സീശാൻ അയ്യൂബ് ആരിഫ് ആസ്മി ടിഗ്മാൻശു ധൂലിയ മഖ്‌ബൂൽ മേമൻ കെ. കെ. മേനോൻ വാർ സാബ് പ്രഭൽ പഞ്ജാബി ഒമർ ഷെയ്ഖ്‌ പ്രഭ്‌ലീൻ സന്ധു മറിയം വിവേക് ഗമാൻ ഡെ ഫാഹിം ഖാൻ ബൽജീന്ദർ കൗർ അമ്മി വൈഭവ് വിശാന്ത് ഖാലിദ്  (18 വയസ്സ്) കഥ
1992-ലെ മുംബൈ കലാപത്തെ തുടർന്ന്, തീവ്രവാദത്തിൽ ആകൃഷ്ടനായ ഷാഹിദ് ആസ്മി പാക്കധീനകാശ്മീരിൽ പോയെങ്കിലും, തീവ്രവാദികളുടെ നടപടികളിൽ മനംമടുത്ത അദ്ദേഹം ദിവസങ്ങൾക്കകം തിരിച്ച് നാട്ടിലേക്ക് വരുന്നു.
എന്നാൽ തീവ്രവാദിയെന്ന് മുദ്രകുത്തി ഷാഹിദ് അറസ്റ്റ്ചെയ്യപ്പെടുകയും, മുംബൈ ആർതർ റോഡ് ജയിലിൽ വെച്ച് പരിചയപ്പെട്ട സഹതടവുകാരന്റെ പ്രേരണയാൽ പഠനം തുടരുകയും ചെയ്യുന്നു.
കുറ്റവിമുക്തനാക്കപ്പെട്ട ഷാഹിദ് നിയമപഠനം നടത്തുകയും തുടർന്ന് നിരപരാധികളെന്ന് ബോധ്യപ്പെട്ട വിചാരണത്തടവുകാർക്ക് വേണ്ടി കേസ് നടത്തുകയും അവർക്ക് വേണ്ടി കോടതിയിൽ വാദിക്കുകയും ചെയ്തു.
ഇന്ത്യയിലെ ഭീകരവിരുദ്ധനിയമങ്ങളുടെ പിൻബലത്തിൽ അറസ്റ്റുചെയ്യപ്പെടുന്നവർക്ക്, തെളിവുകളുടെ അഭാവത്തിൽ പോലും അനുഭവിക്കേണ്ടിവരുന്ന ജാമ്യനിഷേധം ചിത്രത്തിന്റെ പ്രധാനവിഷയമാണ്.
കോടതിമുറിയിൽ വെച്ച് ഷാഹിദിനെ പ്രോസിക്യൂഷൻ ഭീകരവാദി എന്നാക്ഷേപിക്കുന്ന രംഗവും സിനിമയിൽ ചിത്രീകരിക്കപ്പെട്ടിരിക്കുന്നു.
മുംബൈ മീഡിയകളിൽ നിന്നും ഷാഹിദ് ആസ്മിയുടെ ലീഗൽ ആക്ടിവിസവും  കൊല്ലപ്പെടലിന്റെ യാഥാർഥ്യവും മനസ്സിലാക്കിയ അൻസൽ മേത്ത, ഷാഹിദിനു വേണ്ടി നിലകൊള്ളുവാനും ആ ജീവിതകഥ സിനിമയാക്കുവാനും തീരുമാനിക്കുകയായിരുന്നു.
തുടർന്നു ഹിന്ദി സിനിമയിലെ നിർമ്മാണ പ്രമുഖനായ സുനിൽ ഭോറയുടെ സഹായം തേടുകയും ചെയ്തു.
അങ്ങനെ ഭോറയുടെ  അഭ്യർത്ഥന മാനിച്ച് അനുരാക് കശ്യപും സംഘവും സിനിമയുടെ നിർമ്മാണം ഏറ്റെടുക്കുകയായിരുന്നു.
ടൊറന്റോ ഇന്റര്നാഷണൽ  ഫിലിം ഫെസ്റ്റ്, സിറ്റി ടു സിറ്റി പ്രോഗ്രാം-2012 എന്നിവയിൽ  ഇതിന്റെ പ്രദർശനം നടത്തിയിട്ടുണ്ട്.
യു.ടി.വി. മോഷൻ  പിക്ചേര്സ് ആണ് ഈ സിനിമ വിതരണം നടത്തുന്നത്.
അവാർഡുകൾ മികച്ച നടനുള്ള ഫിലിംഫെയർ പുരസ്കാരം - രാജ്കുമാർ റാവു മികച്ച നടനുള്ള ഇന്ത്യയിലെ ദേശീയപുരസ്കാരം - രാജ്കുമാർ റാവു മികച്ച സംവിധായകനുള്ള ഇന്ത്യയിലെ ദേശീയപുരസ്കാരം - ഹൻസൽ മേഹ്ത്ത മികച്ച തിരക്കഥക്കുള്ള പുരസ്കാരം - സമീർ സിംഗ്, ഹൻസൽ മേഹ്ത്ത , അപൂർവ അസ്റവി അവലംബം പുറത്തേക്കുള്ള കണ്ണികൾ Shahid ഇന്റർനെറ്റ് മൂവി ഡാറ്റാബേസിൽ Movie review: 'Shahid', Raj Kumar Yadav acts unflinchingly , The Indian Express
സുൽത്താൻപൂർ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Sultanpur_National_Park Sultanpur Bird Sanctuary became a National Park in 1989
ഹരിയാണ സംസ്ഥാനത്തിലെ ഗുഡ്‌ഗാവ് ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് സുൽത്താൻപൂർ ദേശീയോദ്യാനം .
1989-ലാണ് ഇത് നിലവിൽ വന്നത്.
1972-ൽ ഈ പ്രദേശത്തെ ഒരു പക്ഷി സങ്കേതമായി പ്രഖ്യാപിച്ചിരുന്നു.
വെറും 1.43 ചതുരശ്ര കിലോമീറ്റർ മാത്രമാണ് ഉദ്യാനത്തിന്റെ വിസ്തൃതി.
250-ലധികം പക്ഷികളുടെ ആവാസകേന്ദ്രമാണിവിടം.
എല്ലാ വർഷവും 100-ലധികം ഇനങ്ങളില്പ്പെട്ട ദേശാടനപ്പക്ഷികൾ ഇവിടെയെത്തുന്നു.
ഫ്ലെമിംഗോ , സാരസ് കൊക്ക് , ഐസിസ് തുടങ്ങിയവ അവയിൽ ചിലതാണ്.
കൃഷ്ണമൃഗം , നീൽഗായ് , ഹോഗ് മാന് ‍, സാംബർ , ഹണിബാഡ്ജർ , പുലി തുടങ്ങിയവയെയും ഇവിടെ കാണാം.
ചിത്രശാല Black-necked stork Ephippiorhynchus asiaticus - Take off to landing at Sultanpur Eurasian spoonbill Platalea leucorodia resting at Sultanpur Great egret Casmerodius albus - Breeding plumage at Sultanpur.
Purple heron at Sultanpur Purple swamphens at Sultanpur.
Yellow-footed green pigeon Treron phoenicoptera - chlorigaster race at Sultanpur Black-tailed godwits Limosa limosa at Sultanpur Common cranes Grus grus at Sultanpur Greylag Goose at the Sultanpur Bird Sanctuary Bluethroat at Sultanpur National Park Rufous Treepie at Sultanpur National Park Jungle Babler at Sultanpur National Park Coppersmith Barbet at Sultanpur National Park Oriental magpie-robin അവലംബം Sultanpur National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Birds of Sultanpur National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാഹ്യ ലിങ്കുകൾ Sultanpur National Park at birding.in The Sultanpur Photo Log How Sultanpur happened: Sultanpur and Najafgarh Jheels , by Peter Jackson Sultanpur National Park – Eco-sensitive Zone; MINISTRY of Environment, Forest and Climate Change Notification, New Delhi, 29 January 2009 Archived 2013-09-09 at the Wayback Machine .
– [To be published in the Gazette of India, Extraordinary, part II, Section 3, Subsection (ii)], [F.No. 30/1/2008-ESZ], By Dr. G. V. Subrahmanyam, Scientist ‘G’]
ഹരിയാണയുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
സൂം ലെൻസ് ഇംഗ്ലീഷ് വിലാസം https://ml.wikipedia.org/wiki/Zoom_lens നിക്കോർ 28–200 മില്ലീമീറ്റർ സൂം ലെൻസ്.
ഒരേ ലെൻസ് തന്നെ, ഫോക്കൽ ദൂരം 200 മില്ലീമീറ്ററിലേക്ക് നീട്ടിയ രീതിയിലും (ഇടതുവശം) 28 മില്ലീമീറ്ററിലേക്ക് ചുരുക്കിയ രീതിയിലും (വലതുവശം) ഉള്ള ചിത്രങ്ങൾ.
സൂം ലെൻസുള്ള 35 മി.മീ.
ക്യാമറ, കാനൻ എഇ -1.
ഒരു നിശ്ചിത ഫോക്കൽ ലെങ്ത് ലെൻസുകളിൽ ( പ്രൈം ലെൻസ് കാണുക) നിന്ന് വിപരീതമായി ഫോക്കൽ ലെങ്ത് (അതിലൂടെ വീക്ഷണകോണും ) വ്യത്യാസപ്പെടുത്താൻ കഴിയുന്ന ലെൻസുകളാണ് സൂം ലെൻസുകൾ എന്ന് അറിയപ്പെടുന്നത്.
ഫോക്കൽ ലെങ്ത് മാറ്റിയാലും ഫോക്കസ് നിലനിർത്തുന്ന സൂം ലെൻസുകൾ പാർഫോക്കൽ ലെൻസ് എന്ന് അറിയപ്പെടുന്നു.
വിപണിയിൽ ലഭ്യമായ മിക്ക സൂം ലെൻസുകളും ഫോക്കൽ ലെങ്ത് മാറ്റിയാൽ മികച്ച ഫോക്കസ് നിലനിർത്തുന്നില്ല, എന്നാലും അവ പാർഫോക്കൽ ഡിസൈനുകളാണ്.
ഫോക്കൽ മാറ്റാൻ കഴിയുന്നതിന് അനുസരിച്ച് ലെൻസ് ഡിസൈൻ കൂടുതൽ സങ്കീർണ്ണമാവും.
കൂടുതൽ ലെൻസ് എലമെന്റുകൾ വരുന്നത് ചിത്രത്തിന്റെ ഗുണനിലവാരം, ലെൻസിന്റെ ഭാരം, വലുപ്പം, അപ്പർച്ചർ, ഓട്ടോഫോക്കസ് പ്രകടനം, ചെലവ് എന്നിവയിലെ ചില വിട്ടുവീഴ്ചകൾക്ക് കാരണമാകും.
ഒരു സൂം ലെൻസ് വാഗ്ദാനം ചെയ്യുന്ന ഫോക്കൽ ലെങ്ത് വ്യത്യാസപ്പെടുത്തൽ എത്രത്തോളം വലുതാണോ അത്രത്തോളം സങ്കീർണ്ണമാകും അത് മൂലമുള്ള പ്രശ്നങ്ങളും.
പ്രത്യേകതകൾ ഒരു സൂം ലെൻസ് ഉപയോഗിച്ച് എടുത്ത ഒരു ഫോട്ടോ.
എക്സ്പോഷർ സമയത്ത് ഫോക്കൽ ലെങ്ത് വ്യത്യാസപ്പെടുത്തി ആണ് ഈ പ്രതീതി ഉണ്ടാക്കിയിരിക്കുന്നത്.
സൂം ലെൻസുകളെ അവയുടെ  കുറഞ്ഞതുമായ ഫോക്കൽ ലെങ്ത് അനുപാതത്തിൽ വിശേഷിപ്പിക്കാറുണ്ട്.
ഉദാഹരണത്തിന്, 100 മി.മീ.
മുതൽ 400 മി.മീ.
വരെ ഫോക്കൽ ദൈർഘ്യമുള്ള ഒരു സൂം ലെൻസിനെ 4:1 അല്ലെങ്കിൽ "4×" സൂം ലെൻസ് എന്ന് വിശേഷിപ്പിക്കാം.
സൂപ്പർസൂം അല്ലെങ്കിൽ ഹൈപ്പർസൂം എന്ന് വിളിക്കുന്നത് സാധാരണയായി 5x ൽ കൂടുതൽ ഫോക്കൽ ദൂര ഘടകങ്ങൾ ലെൻസുകളെ വിശേഷിപ്പിക്കാനാണ്.
ഇത്തരം ലെൻസുകൾ എസ്.എൽ.ആർ ക്യാമറകളിൽ 19x വരെയും, അമച്വർ ഡിജിറ്റൽ ക്യാമറകളിൽ 22× വരെയും വരാം.
പ്രൊഫഷണൽ ടെലിവിഷൻ ക്യാമറ ലെൻസുകളിൽ ഈ അനുപാതം 300x വരെ ഉയർന്നേക്കാം.
3x ന് മുകളിൽ സൂം ഉള്ള സാധാരണ ലെൻസുകളുടെ ഇമേജ് നിലവാരം കുറവായിരിക്കും.
പ്രൈം ലെൻസുകൾക്ക് തുല്യമായ ഇമേജിംഗ് ഗുണനിലവാരം  അപ്പർച്ചറും (സാധാരണയായി f 2.8 അല്ലെങ്കിൽ f 2.0) ഉള്ള സൂം ലെൻസുകൾക്ക് വലിയ വില നൽകേണ്ടി വരും.
വലിയ സൂം ഉള്ള വീഡിയോ ക്യാമറകളിൽ, കുറഞ്ഞ റെസല്യൂഷനിൽ ചലിക്കുന്ന ഇമേജുകൾ റെക്കോർഡുചെയ്യുമ്പോൾ ഗുണനിലവാരം കുറയുന്നത് ദൃശ്യമാകണമെന്നില്ല.
അതിനാലാണ് പ്രൊഫഷണൽ വീഡിയോ, ടിവി ലെൻസുകൾക്ക് ഉയർന്ന സൂം അനുപാതങ്ങൾ അവതരിപ്പിക്കാൻ കഴിയുന്നത്.
ഉയർന്ന സൂം അനുപാതം മൂലം ടിവി ലെൻസുകൾ സങ്കീർണ്ണമാണ്.
ഡസൻ കണക്കിന് ഒപ്റ്റിക്കൽ ഘടകങ്ങളും, പലപ്പോഴും 25 കി.
ഗ്രാമിൽ കൂടുതൽ ഭാരവും ഇത്തരം ലെൻസുകൾക്കുണ്ടാകാം.
ഇൻ-ക്യാമറ പ്രോസസ്സറുകളിലും പോസ്റ്റ്-പ്രൊഡക്ഷൻ സോഫ്റ്റ്വെയറിലും ഒപ്റ്റിക്കൽ ന്യൂനതകൾ പരിഹരിക്കുന്ന അൽഗോരിതം ഉൾക്കൊള്ളാൻ ഡിജിറ്റൽ ഫോട്ടോഗ്രഫിക്ക് കഴിയും.
ചില ഫോട്ടോഗ്രാഫിക് സൂം ലെൻസുകൾ  നോർമൽ ലെൻസിനെക്കാൾ ഫോക്കൽ ദൂരം കൂടിയ ലോംഗ്-ഫോക്കസ് ലെൻസുകളാണ് , മറ്റ് ചിലത് വലിയ ദൃശ്യ കോൺ ഉള്ള വൈഡ് ആംഗിൾ ലെൻസുകൾ ആണ്.
ചില ലെൻസുകളിൽ വൈഡ് ആംഗിൾ മുതൽ ലോംഗ്-ഫോക്കസ് വരെയുള്ള ശ്രേണി ഉൾക്കൊള്ളുന്നുണ്ട്.
ഒരു വി‌എൽ‌ടി ദൂരദർശിനി കെട്ടിടത്തിന്റെ അസാധാരണമായ ട്രയൽഡ്‌-സൂം കാഴ്ച
ഫോക്കൽ ദൂരം കൂടിയ സൂം ലെൻസിന്റെ പ്രഭാവം അനുകരിക്കുന്നതിന് ചില ഡിജിറ്റൽ ക്യാമറകൾ ക്യാപ്‌ചർ ചെയ്ത ചിത്രം ക്രോപ്പ് ചെയ്യാറുണ്ട്.
ഇത് സാധാരണയായി ഡിജിറ്റൽ സൂം എന്നറിയപ്പെടുന്നു.
ഡിജിറ്റൽ സൂമിന്, ഒപ്റ്റിക്കൽ സൂമിനേക്കാൾ താഴ്ന്ന ഒപ്റ്റിക്കൽ റെസല്യൂഷൻ മാത്രമേ ഉണ്ടാവുകയുള്ളൂ.
ഒരു കമ്പ്യൂട്ടറിലെ ഡിജിറ്റൽ ഇമേജ് പ്രോസസ്സിംഗ് സോഫ്റ്റ്വെയർ ഉപയോഗിച്ച് ഡിജിറ്റൽ ഇമേജ് ക്രോപ്പ് ചെയ്ത് വലുതാക്കിയാലും ഡിജിറ്റൽ സൂമിന്റെ അതേ ഫലം ലഭിക്കും.
പല ഡിജിറ്റൽ ക്യാമറകൾക്കും ഒപ്റ്റിക്കൽ സൂമും ഡിജിറ്റൽ സൂമും ഉണ്ട്, ആദ്യം ഒപ്റ്റിക്കൽ, തുടർന്ന് ഡിജിറ്റൽ സൂം എന്നിങ്ങനെയാവും സൂമിങ്ങ്.
സ്റ്റിൽ , വീഡിയോ , മോഷൻ പിക്ചർ ക്യാമറകൾ , പ്രൊജക്ടറുകൾ , ചില ബൈനോക്കുലറുകൾ , മൈക്രോസ്കോപ്പുകൾ , ദൂരദർശിനി , ദൂരദർശിനി കാഴ്ചകൾ , മറ്റ് ഒപ്റ്റിക്കൽ ഉപകരണങ്ങൾ എന്നിവയിൽ സൂം, സൂപ്പർസൂം ലെൻസുകൾ സാധാരണയായി ഉപയോഗിക്കുന്നു.
അത് കൂടാതെ, ഒരു സൂം ലെൻസിന്റെ അഫോക്കൽ ഭാഗം ക്രമീകരിക്കാവുന്ന ബീം എക്സ്പാൻഡർ (ഉദാഹരണത്തിന്, ലേസർ ബീമുകളുടെ വലുപ്പം മാറ്റുന്നതിന്) ആക്കുന്നതിന് വേരിയബിൾ മാഗ്നിഫിക്കേഷൻ ദൂരദർശിനി ആയി ഉപയോഗിക്കാൻ കഴിയും.